钦定古今图书集成/理学汇编/经籍典/第137卷 > 《野有蔓草》
## 钦定古今图书集成/理学汇编/经籍典/第137卷 > 《野有蔓草》

传曰：孔子遭齐程木子于郯之间，倾盖而语，终日。有
间，顾子路曰：“由束帛十匹，以赠先生。”子路不对。有间，
又顾曰：“束帛十匹，以赠先生。”子路率尔而对曰：“昔者
由也闻之于夫子：士不中道相见，女无媒而嫁者，君
子不行也。”孔子曰：“夫《诗》不云乎：‘野有蔓草，零露漙兮。
有美一人，清扬婉兮。邂逅相遇，适我愿兮’。且夫齐程”
木子，天下之贤士也。吾于是而不赠，终身不之见也。
大德不逾闲，小德出入可也。